Diari Oficial de la Generalitat Valenciana


Sumari del DOGV 9891, del 12-07-2024 (2024/6829)

RESOLUCIÓ de 5 de juliol de 2024, del director general de Treball, Cooperativisme i Seguretat Laboral, per la qual resol la concessió de les subvencions previstes en la Resolució de 13 de març de 2024, de la Direcció General de Treball, Cooperativisme i Seguretat Laboral, per la qual es convoquen subvencions destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana per a l'exercici 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9891

Data del DOGV
:   12-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6829

CVE
:   MIEL-R-9737-4989

Data del document
:   05-07-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * sindicat

Vista l'Orde  de 28 de novembre de 2016, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió de subvencions als sindicats i organitzacions sindicals, en proporció a la seua representativitat, en l'àmbit de la Comunitat Valenciana (DOGV 7928, 30.11.2016).

Vista la Resolució de 13 de març de 2024, de la Direcció General de Treball, Cooperativisme i Seguretat Laboral, per la qual es convoquen subvencions destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana per a l'exercici 2024 (DOGV 9810, 15.03.2024).

Vist que en la norma esmentada s'inclouen com a subjectes i actuacions susceptibles de rebre subvenció els expedients indicats en l'annex I.

Estudiades les sol·licituds rebudes, la comissió de valoració formula la proposta de resolució motivada, de conformitat amb el que es disposa en l'article 9 de l'Orde 28/2016, de 28 de novembre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores.

En la tramitació d'este procediment s'ha tingut en compte, així mateix, tant el que es disposa en l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, com el que s'establix per l'article 10 de les bases reguladores.

Per tot això, vista la normativa esmentada i la restant de general i pertinent aplicació,

RESOLC

*Primer*

Concedir les subvencions, amb càrrec a la línia de subvenció S0139 del capítol IV, del subprograma 315A00 «Condicions de treball i administració de les relacions laborals», del pressupost de la Generalitat per al 2024, aplicació pressupostària I97250597.315A00.4, per un import total de 3.500.000,00 euros, a les entitats sol·licitants i pels imports que s'indiquen en l'annex I, destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana, amb les condicions que s'establixen en la present resolució de concessió, en la convocatòria respectiva i en les bases reguladores i que es reflectixen en l'annex I.

*Segon*

Denegar les ajudes als sol·licitants indicats en l'annex II, pels motius que s'indiquen en cada supòsit.

*Tercer*

Les entitats beneficiàries d'estes ajudes hauran de complir les obligacions establides en l'article 14 de la Llei 38/2003, general de subvencions, així com en els articles 3, 7 i 11 de les bases reguladores.

*Quart*

D'acord amb el que es preveu en l'article 44.3.b de la Llei 8/2023, de 27 de desembre, de pressupostos de la Generalitat per a l'exercici 2024, es lliurarà en el moment de la resolució de concessió el 50% de l'import concedit. El pagament restant es lliurarà una vegada justificada la totalitat del gasto, minorant-se l'ajuda concedida en el cas que la justificació total siga inferior a esta o quan, sent la justificació suficient, algun dels gastos objecte de justificació no es considere vinculat directament a l'activitat sindical i la justificació total finalment considerada siga inferior a l'ajuda concedida.

Les entitats beneficiàries d'estes subvencions hauran de presentar la documentació justificativa fins al 31 d'octubre de 2024, inclusivament. La presentació es realitzarà, d'acord amb el punt resolutiu onzé de les bases reguladores, de manera electrònica utilitzant el tràmit de la Guia PROP denominat «Subvencions destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana per a l'exercici 2024 (TROSIN). Treball», en l'apartat de «Justificació», l'enllaç del qual és el següent: <https://www.gva.es/es/inicio/procedimientos?id_proc=352>

*Quint*

La modificació o alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions públiques o privades, podrà donar lloc a la modificació de la resolució de concessió, i si és el cas, a la pèrdua del dret al cobrament total o parcial de la subvenció.

*Sext*

Serà procedent el reintegrament de les ajudes concedides o la seua minoració, amb reemborsament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits establits en la convocatòria, així com en els supòsits de causes de reintegrament que establix l'article 37 de la Llei general de subvencions. El procediment de reintegrament s'ajustarà a les previsions contingudes en l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.

*Sèptim*

La present resolució del procediment de concessió es notificarà a les entitats interessades mitjançant la seua publicació en la pàgina web de la Conselleria d'Economia Sostenible, Sectors Productius, Comerç i Treball, en aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques. També es publicarà en el *Diari Oficial de la Generalitat Valenciana*  i en la Base de dades nacional de subvencions, en compliment del que s'establix sobre publicitat de subvencions concedides, en la Llei 38/2003, de 17 de novembre, general de subvencions.

Contra la resolució a la qual es referix l'apartat anterior, que posarà fi a la via administrativa, podrà interposar-se un recurs potestatiu de reposició en el termini d'un mes a comptar de l'endemà de la seua notificació, o un recurs contenciós administratiu davant de la Sala Contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 5 de juliol de 2024

(p. d. Orde 28/2016; DOGV 7928, 30.11.2016)

Andrés Lluch Figueres

Director general de Treball, Cooperativisme i Seguretat Laboral

Esta disposició conté annexos. Consulteu-ne la versió en PDF.